b"\n_START_ARTICLE_\nCasa consistorial de Sevilla\n_START_SECTION_\nHist\xc3\xb2ria\n_START_PARAGRAPH_\nEl 1526, amb motiu del casament de l'emperador Carles V amb la seva cosina Isabel de Portugal i d'Arag\xc3\xb3, es veu la necessitat de construir un edifici per l'Ajuntament que represent\xc3\xa9s el poder i la import\xc3\xa0ncia de la ciutat en l'\xc3\xa8poca. Fins aquell moment el govern municipal de Sevilla havia tingut la seu en unes cases del Corral de los Olmos, que posteriorment pass\xc3\xa0 a anomenar-se pla\xc3\xa7a de la Virgen de los Reyes, a l'esquena de la catedral. Per al nou edifici s'escull la Pla\xc3\xa7a de San Francisco, que era un lloc c\xc3\xa8ntric i comercial, davant del convent que li donava nom i enfront de l'Audi\xc3\xa8ncia. _NEWLINE_Les obres comencen sota la direcci\xc3\xb3 de l'arquitecte Diego de Ria\xc3\xb1o, autor de les traces i que va dirigir les obres entre 1527 i la seva defunci\xc3\xb3 en 1534. Se li va encarregar una construcci\xc3\xb3 de pedra, duradora i amb fa\xc3\xa7anes a la Pla\xc3\xa7a Major davant el convent de San Francisco. D'aquesta manera, aquest mestre va executar el sector meridional de l'Ajuntament, davant la pla\xc3\xa7a de Sant Francisco, un pont de comunicaci\xc3\xb3 amb el monestir francisc\xc3\xa0 i dues plantes recobertes de relleus platerescs amb representacions de personatges hist\xc3\xb2rics i m\xc3\xadtics, her\xc3\xa0ldiques i emblemes al\xc2\xb7lusius als fundadors de la ciutat._NEWLINE_Al segle XIX, despr\xc3\xa9s de l'enderrocament del convent de San Francisco, s'empr\xc3\xa8n una reforma de l'edifici, executada per Demetrio de los R\xc3\xados i Balbino Marr\xc3\xb3n, els qui van fer una nova fa\xc3\xa7ana principal, orientada a la Pla\xc3\xa7a Nueva, de tall neocl\xc3\xa0ssic. Al seu torn, van reorganitzar l'interior al voltant de dos patis i una gran escala.\n_START_SECTION_\nExterior\n_START_PARAGRAPH_\nLa fa\xc3\xa7ana a la pla\xc3\xa7a de San Francisco est\xc3\xa0 horitzontalitat articulada mitjan\xc3\xa7ant una composici\xc3\xb3 arquitect\xc3\xb2nica precisa, distribu\xc3\xafda en cinc m\xc3\xb2duls, amb dues plantes, recobertes  de relleus platerescs a trav\xc3\xa9s de les llindes cobertes on hi ha talles escult\xc3\xb2riques amb elements del teatre grotesc d'accent florent\xc3\xad, escuts her\xc3\xa0ldics, emblemes al\xc2\xb7lusius a la just\xc3\xadcia, l'harmonia i el bon govern, representacions de personatges relacionats amb la ciutat com H\xc3\xa8racles, Juli C\xc3\xa8sar que va concedir el primer govern local, i l'Emperador Carles que va fer de Sevilla una de les capitals del seu imperi. Aquesta obra va ser executada per artistes procedents de molt diversos llocs entre els quals destaquen Juan de Begines, Diego Guill\xc3\xa9n, Hernando de la Teula, Pedro de Pamanes, Pedro de Guadalupe i Toribio de Li\xc3\xa9bana._NEWLINE_El pont que en el seu moment donava pas al convent de San Francisco, i que despr\xc3\xa9s va passar a comunicar amb la Pla\xc3\xa7a Nova, va ser constru\xc3\xaft sota la direcci\xc3\xb3 de Juan S\xc3\xa1nchez, successor entre 1535 i 1540 de les obres de Diego de Ria\xc3\xb1o._NEWLINE_La fa\xc3\xa7ana principal que d\xc3\xb3na a la Pla\xc3\xa7a Nova es va culminar en 1867, executada per Demetrio de los R\xc3\xados i Balbino Marr\xc3\xb3n."